cyanic-selkie/wikianc huggingface dataset:
ক্রুয়েলা (চলচ্চিত্র)
ক্রুয়েলা ২০২১ সালের একটি মার্কিন অপরাধর্মী হাস্যরাসাত্মক চলচ্চিত্র। ডডি স্মিথ রচিত ১৯৫৬ সালের দ্য হান্ড্রেড অ্যান্ড ওয়ান ডালমেশানস উপন্যাসের ক্রুয়েলা ডি ভিল চরিত্রকে ভিত্তি করে এটি নির্মিত হয়েছে। ক্রেইগ গিলেসপি চলচ্চিত্রটি পরিচালনার পাশাপাশি এলাইন ব্রোশ ম্যাককেনা, কেলি মার্সেল ও স্টিভ জিসিসের গল্প থেকে ডানা ফক্স এবং টনি ম্যাকনামারার সাথে এর চিত্রনাট্যও রচনা করেছেন। এটি ডিজনির ১০১ ডালমেশানাস ফ্রাঞ্চাইজির তৃতীয় চলচ্চিত্র। এর প্রধান চরিত্রে অভিনয় করেছেন এমা স্টোন। এছাড়া অন্যান্য পাশ্বচরিত্রে রয়েছেন এমা টমসন, জোল ফ্রাই, পল ওয়াল্টার হাউজার, এমিলি বিচাম, কার্বি হাউয়েল-বাপতিস্তে এবং মার্ক স্ট্রং। চলচ্চিত্রটি ১৯৭০ এর দশকে পাংক রক মুভমেন্টের সময়কার এক ফ্যাশন ডিজাইনার ক্রুয়েলা ডি ভিলকে কেন্দ্র করে নির্মিত।
সারগোদা বিভাগ
বিভিন্ন জেলা বিলুপ্ত হওয়ার পর নিম্নলিখিত জেলাগুলি ফয়সালাবাদ বিভাগে বিদ্যমান:
আর্তুর সিলভা
আর্তুর সিলভা ফেইতোজা (Arthur Silva; জন্ম: ২৬ এপ্রিল ১৯৯৫; আর্তুর সিলভা নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের তৃতীয় স্তর জে৩ লিগের ক্লাব কাতালের তোইয়ামার হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।
প্রারম্ভিক জীবন
আর্তুর সিলভা ফেইতোজা ১৯৯৫ সালের ২৬শে এপ্রিল তারিখে ব্রাজিলের বোয়া ভিস্তায় জন্মগ্রহণ করেছেন এবং সেখানেই তার শৈশব অতিবাহিত করেছেন।
রাষ্ট্রভাষা সংগ্রাম পরিষদ
তমদ্দুন মজলিস প্রথম রাষ্ট্রভাষা সংগ্রাম পরিষদ গঠনের উদ্যোগ গ্রহণ করেছিল। ১৯৪৭ সালে ডিসেম্বর মাসের শেষের দিকে এটি প্রতিষ্ঠা করা হয়। প্রথম প্রতিষ্ঠাতা আহ্বায়ক ছিলেন নূরুল হক ভূঁইয়া। অন্যান্য প্রতিষ্ঠাতা সদস্যদের মধ্যে ছিলেন সামসুল আলম, আবুল খয়ের, আব্দুল ওয়াহেদ চৌধুরী এবং অলি আহাদ। পরবর্তীতে এই কমিটি সম্প্রসারণ করা হয় এবং মোহাম্মদ তোয়াহা এবং সৈয়দ নজরুল ইসলাম কমিটিতে যোগ দেন। প্রথম আহ্বায়ক ভূঁইয়ার সময়কালে কমিটির সকল ধরনের কর্মকাণ্ড গোপনে পরিচালনা করা হতো।
১৯৪৮ সালের জানুয়ারি মাসে, রাষ্ট্রভাষা সংগ্রাম পরিষদ ঢাকা বিশ্ববিদ্যালয়ের বিজ্ঞান ও কলা অনুষদের সাথে এক বৈঠকে দেশব্যাপী বাংলাকে আরও গুরুত্ব দেয়ার কথা আলোচনা করা হয়। বৈঠকে বাংলাকে শিক্ষার প্রাথমিক মাধ্যম হিসেবে ব্যবহার করার প্রস্তাব করা হয়। পরবর্তীতে ১৯৪৮ সালে ২ মার্চ ফজলুল হক হলে কামরুদ্দীন আহমদের সভাপতিত্বে তমদ্দুন মজলিস ও মুসলিম ছাত্রসমাজ এক যৌথসভা অনুষ্ঠিত হয়। ঐদিনই রাষ্ট্রভাষা সংগ্রাম পরিষদ সম্প্রসারণ করে প্রথম সর্বদলীয় রাষ্ট্রভাষা সংগ্রাম পরিষদ গঠিত হয়।
মছলিশহর লোকসভা কেন্দ্র
মছলিশহর লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৬২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর মছলিশহর শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল  হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৫ টি বিধানসভা কেন্দ্র নিয়ে গঠিত।  এগুলি হল-
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।
মছলিশহর লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী বি পি সরোজ।
পাকিস্তানের রাজধানীর তালিকা
জাতীয় রাজধানী
পাকিস্তানের স্বাধীনতার ঠিক ২০ বছর পর ১৯৬৭ সালে ১৪ই আগস্ট ইসলামাবাদকে আনুষ্ঠানিকভাবে পাকিস্তানের রাজধানী করা হয়। তবে পাকিস্তানের প্রথম রাজধানী ছিল মুহাম্মদ আলী জিন্নাহর নির্বাচিত সিন্ধুর উপকূলীয় শহর করাচি। তৎকালীন সময়ের মতো এখনও করাচি হচ্ছে পাকিস্তানের বৃহত্তম শহর এবং অর্থনৈতিক রাজধানী। ১৯৫৯ সাল পর্যন্ত এটি পাকিস্তানের সরকারের আসন থেকে যায়। তারপর পাকিস্তানের সামরিক রাষ্ট্রপতি আইয়ুব খান পাকিস্তানের উত্তরে রাওয়ালপিন্ডিতে অবস্থিত পাকিস্তান সশস্ত্র বাহিনীর সদর দপ্তরের কাছে ইসলামাবাদে একটি নতুন রাজধানী নির্মাণের সিদ্ধান্ত নেন। এই প্রক্রিয়া চলাকালে রাওয়ালপিন্ডি পাকিস্তানের অন্তর্বর্তীকালীন রাজধানী ছিল। মোঘল আমলে বাংলা তথা বাংলাদেশের বন্দর নগরী চট্টগ্রামের নাম ছিল ইসলামাবাদ। এই নাম থেকে প্রভাবিত হয়েই পাকিস্তানের নতুন রাজধানীর নামকরণ করা হয়।
১৯৬২ সালে তৎকালীন পূর্ব পাকিস্তানের উচ্চ জনসংখ্যার কারণে পূর্ব পাকিস্তানের প্রাদেশিক রাজধানী ঢাকাকে পুরোদেশের বিধানিক রাজধানী করা হয়েছিল।
আঞ্চলিক রাজধানী
১৯৭০-এর দশকে বর্তমান প্রশাসনিক কাঠামো প্রতিষ্ঠিত হওয়ার পর থেকে পাকিস্তানের প্রদেশ ও অঞ্চলগুলোর রাজধানী অপরিবর্তিত ছিল। চারটি প্রাদেশিক রাজধানী তাদের নিজ প্রদেশের বৃহত্তম শহর। ২০১৭ সালের সালের আদমশুমারি অনুসারে পাকিস্তানের মোট জনসংখ্যা ২০,৭৭,৭৪,৫২০।
মণিপুরী সাহিত্য
মৈতৈ ও বিষ্ণুপ্রিয়া মণিপুরী উভয় ভাষারই লিখিত সাহিত্য এবং সাহিত্যের চর্চ্চা রয়েছে। মণিপুরীদের প্রাচীন বর্ণমালা থাকলেও বর্তমানে মুদ্রণ ও প্রকাশনার কাজে তারা বাংলা এবং অসমীয়া অক্ষর ব্যবহার করে থাকে।
মৈতৈ ও বিষ্ণুপ্রিয়া মণিপুরী ভাষায় যৌথ সাহিত্য
বাংলাদেশে মণিপুরী সাহিত্যের যাত্রা শুরু হয় ১৯২৫ সনে শ্রীফাল্গুনী সিংহ সম্পাদিত মৈতৈ ও বিষ্ণুপ্রিয়া মণিপুরী ভাষার দ্বিভাষিক সাময়িকী ”জাগরন” প্রকাশনার মাধ্যমে। এ সময়কালে আরো কয়েকটি দ্বিভাষিক পত্রিকা প্রকাশিত হয়। এগুলোর মধ্যে অন্যতম ”মেখলী”(১৯৩৩), ”মণিপুরী” (১৯৩৮), ক্ষত্রিয়জ্যোতি (১৯৪৪) ইত্যদি।
মণিপুরী (মৈতৈ) ভাষার সাহিত্য
বাংলাদেশে বসবাসকারী অসংখ্য ক্ষুদ্র জনগোষ্ঠীর মধ্যে মণিপুরিরা অন্যতম। এক উজ্জ্বল সাহিত্য-সাংস্কৃতিক ঐতিহ্যের অধিকারী মণিপুরিদের এদেশে বসবাসের ব্যাপ্তি প্রায় তিনশত বৎসরের। এই দীর্ঘ বসবাসের কারণে এ দেশের মণিপুরিরা আজ চিন্তায়-চেতনায়, মনে-মননে পরিপূর্ণভাবে এ দেশের ভূমিজ সন্তান। মণিপুরি ভাষা ও সাহিত্য প্রাচীনতা ও ঐতিহ্য গৌরবে অনন্যতায় ভাস্বর। মণিপুরি সাহিত্যের লিখিত অস্তিত্ব পাওয়া যায় খ্রিষ্টীয় অষ্টম শতাব্দী থেকে। তবে ইতিহাসের নিবিড় পর্যালোচনা প্রমাণ করে খ্রিষ্টিয় সপ্ত শতাব্দী থেকেই মণিপুরি ভাষা সুসংহত রূপ রাভ করে। সপ্তম শতাব্দীতে রাজত্বকারী উরা কোন্থৌবার (শাসনকাল ৫৬৮-৬৫৮ খ্রিঃ) শাসনামলে চালু করা ব্রোঞ্জ মুদ্রায় খোদায় করা বিভিন্ন বর্ণমালাই এর প্রমাণ।
বাংলাদেশ মণিপুরী সাহিত্য সংসদ প্রতিষ্ঠার পর এর মুখপত্র ‘দ্বীপান্বিতা’ প্রকাশের মধ্য দিয়ে সূচিত হয় বাংলাদেশে মণিপুরি সাহিত্যচর্চার উজ্জ্বল ঔপনিবেশিক সাহিত্যের ইতিহাস। দ্বীপান্বিতা কেন্দ্রীক সাহিত্যধারায় পুষ্ট হয়ে অনেক সাহিত্যকর্মী পরবর্তীতে গড়ে তোলেন বিভিন্ন সাহিত্য সংগঠন এবং প্রকাশিত হয় বিভিন্ন সাহিত্য সাময়িকী। বাংলাদেশের মণিপুরিরা বাংলা সাহিত্যের মতো এক উন্নত সাহিত্যের প্রত্যক্ষ প্রভাব বলয়ে অবস্থান করেও মণিপুরি ভাষা-সাহিত্যের চর্চায় এগিয়ে এসেছে এবং এই ধারা ক্রমশ বেগবান হচ্ছে। এ যাবৎ প্রকাশিত বাংলাদেশের মণিপুরি সাহিত্য সাময়িকীগুলোর দ্বিপান্বিতা/মৈরা, মতম, থাজ, থরো-থম্বাল-থারীকথ্রা, খোল্লাউ, অনৌবা মঙাল, তাম্না, মণিপুরী দর্পণ, মীৎকপ থোকপা, প্রয়াস, ইপোম, শজিবু, মৈঙাল, ঔগ্রী ইত্যাদি উল্লেখযোগ্য। এসব সাময়িকীগুলোর মধ্যে দীপান্বিতা/মৈরা ও শজিবু ব্যতীত অন্যান্য সাময়িকীগুলো কয়েকটি সংখ্যা প্রকাশের পর প্রকাশ পাচ্ছে না। বাংলাদেশে মণিপুরী সাহিত্যচর্চার ব্যাপ্তি কয়েক যুগের হলেও প্রকাশিত গ্রন্থসংখ্যা মাত্র বিশটি। প্রকাশিত গ্রন্থগুলোর মধ্যে বাংলাদেশ মণিপুরী সাহিত্য সংসদ প্রকাশ করেছে ২১টি, ইন্টিগ্রেটেড মণিপুরী এসোসিয়েশন (ইমা) ১টি, ঈনাৎ পাবলিকেশন্স প্রকাশ করেছে ৮টি, হামোম পাবলিকেশন্স প্রকাশ করেছে ৩ টি এবং ঔগ্রী পাবলিকেশন্স প্রকাশ করেছে ২ টি,খোইরম চন্দ্রকলা ১ টি,য়েনসেনবম পাবলিকেশন্স ১টি, উষা হামোম পাবলিকেশন্স ১ টি,মণিপুরী রাইটার্স ফোরাম পাবলিকেশন্স ১টি, রিশি থাংজম পাবলিকেশন্স ১ টি, মনিপুরী ভাষা গবেষণা ইনস্টিটিউট ১টি,অয়েকপম পাবলিকেশন্স ১ টি,একডো ১ টি, মঙাংচা য়ুম্নাম পীবা ও লুওয়াংচা অবুজম মনিভদ্র পাবলিকেশন্স ১ টি,আসাংবা কমিনিউকেশন ১ টি,ঘাস প্রকাশন ১ টি,তিউরি পাবলিকেশন্স ১ টি, পেট্রিওটিক রাইটার্স ফোরাম ১ টি গ্রন্থ।এছাড়াও  সবমিলিয়ে বাংলাদেশে মোট ৫১টি মণিপুরি গ্রন্থ প্রকাশিত হয়েছে।  নিম্নে তার তালিকা দেয়া হলোঃ
বাংলাদেশ মণিপুরী সাহিত্য সংসদ প্রতিষ্ঠালগ্নে যে সব কবি-সাহিত্যিক মণিপুরি সাহিত্যচর্চায় ব্রতী হয়েছিলেন তাদের মধ্যে মাইবম তলেন, তৌরেম রবিন, এ. কে শেরাম, কারাম নীলবাবু, এল পদ্মামণি দেবী, শান্ত খুমন, খোইরোম ইন্দ্রজিৎ, খোইরোম কামিনী কুমার সিংহ, পি অমুস্না, কন্থৌজম সুবোধ সিংহ, শেরাম শরৎ প্রমুখের নাম সবিশেষ উল্লেখযোগ্য। পরবর্তীতে এ ধারায় যুক্ত হয়ে মণিপুরি সাহিত্যের ধারাকে বেগবান করেন ইমোদম রবিন, সনাতন হামোম, এন শ্যামল, অহৈবম রনজিৎ কুমার সিংহ, টিএইচ কৈনাহল প্রমুখ কবি-সাহিত্যিকগণ। ১৯৯০ এর দিকে বাংলাদেশের মণিপুরি সাহিত্যে প্রকৃত আধুনিকতার সূত্রপাত হয় । এ সময় মণিপুরি কবিতার বিষয়বস্তুতে, প্রকাশভঙ্গীতে, শব্দপ্রয়োগে, উপমা-উৎপ্রেক্ষার ব্যবহারে পূববর্তী কবিদের থেকে পার্থক্য পরিলক্ষিত হয়। এ সময়ের কবিদের মধ্যে ইতোমধ্যে শেরাম নিরঞ্জন ও হামোদ প্রমোদ নিজস্ব চারিত্র অর্জনে সক্ষম হয়েছেন। এ সময়ের অন্যান্য কবিদের মধ্যে এন যোগেশ্বর অপু, নামব্রম শংকর, শেরাম রিপন, মাইস্নাম রাজেশ, মুতুম অপু, কে বীরলাল, এন শান্ত ,অ. গুণমণি মৈতৈ, ওয়াই চন্দ্রজিৎ প্রমুখের নাম বিশেষভাবে উল্লেখের দাবী রাখে। পরবর্তীতে এ ধারাকে আরো পরিপুষ্ট করে তুলেন কন্থৌজম সুরঞ্জিত, থোঙাম সঞ্জয়, পারী চিংথাম, মাইবম সাধন, শ্যামল সিংহ, শেরাম চীংখৈ, রানা প্রতাপ সিংহ প্রমুখ।
মণিপুরী সাহিত্যের মূল স্রোতোধারা থেকে বিচ্ছিন্ন বিধায় বাংলাদেশে মণিপুরী সাহিত্য চর্চার ধারা খুব একটা বেগবান হতে পারছে না এটা সত্য। কিন্তু বাংলা সাহিত্যের বিপুলায়তন ভাণ্ডারের প্রত্যক্ষ প্রভাবে পুষ্ট হওয়ার কারণে বাংলাদেশের মণিপুরী কবিতাগুলো বিষয়-ব্যাপ্তিতে এবং গভীরতায়, শৈলী ও চেতনায় প্রায়শঃই নানা মাত্রাকে ছুঁয়ে যায় বলে এগুলো মণিপুরী সাহিত্যের মূলভূমি মণিপুরেও যথেষ্ট সমাদৃত।
পত্রপত্রিকা
অপরপক্ষে ১৯৭২ সনে প্রকাশিত ”খঙচেল” স্বাধীনতা পরবর্তী বাংলাদেশের মণিপুরী বিষ্ণুপ্রিয়া সাহিত্যের প্রথম প্রকাশনা। এরপর কালক্রমে ইমার ঠার (১৯৭৭), সত্যম(১৯৮৫), মিঙাল(১৯৮৮), মণিপুরীর সাহিত্য (১৯৮৯), পৌরি (১৯৮৯), জাগরন(১৯৯০), যেবাকা যেদিন(১৯৯১), ইথাক(১৯৯৪), তেইপাঙ(১৯৯৮), গাওরাপা(১৯৯৯), মণিপুরী থিয়েটারর পত্রিকা(২০০৩), কুমেই(২০০৪) পৌরি পত্রিকা(২০০৫) ইত্যাদি সাহিত্য পত্রিকার প্রকাশনা বাংলাদেশের বিষ্ণুপ্রিয়া মনিপুরী সাহিত্যে নতুন মাত্রা এনে দিয়েছে।
অনুবাদ সাহিত্য
বাংলাদেশের আধুনিক মণিপুরী বিষ্ণুপ্রিয়া সাহিত্য নাটক, কবিতা, ছোটগল্প, উপন্যাস, প্রবন্ধ, ভ্রমণ কাহিনীর পথ পেরিয়ে অনুবাদ সাহিত্যের মাধ্যমে দ্রুত বিকশিত হচ্ছে। বিশ্বের নানান ভাষার সাহিত্য বিষ্ণুপ্রিয়া মণিপুরী ভাষায় অনুদিত হয়েছে। রবীন্দ্রনাথের সাহিত্য,বঙ্কিমমসাহিত্য, শরৎসাহিত্য, কালিদাসের মেঘদুতম, ইষোপনিষদ, শ্রীমদভাগবতগীতা, বাইবেল, রুবাইয়াত-ই-ওমর খৈয়াম, সফোকিসের আন্তিগোনে, উইলিয়াম শেক্সপীয়রের নাটক, জাপানী হাইকু কবিতা বিষ্ণুপ্রিয়া মণিপুরী ভাষায় অনুদিত হয়েছে। অনুদিত হয়েছে বেরতোল্ড ব্রেশ্ট, বোদলেয়ার, লোরকা, পলএল্যুয়ার, মালার্মে, এজরা পাউন্ড, রিলকে,বোর্হেসের লেখা। মণিপুরী বিষ্ণুপ্রিয়া ভাষার অনেক সাহিত্যও বাংলা, অসমীয়া, ককবরক,হিন্দী, ইংরেজি ভাষায় অনুদিত হয়েছে।
পৌরি প্রকাশিত “কুরৌ আহান রবীন্দ্রনাথ” বাংলাদেশের মণিপুরী সাহিত্যে রবীন্দ্রনাথের কবিতার প্রথম অনুবাদ গ্রন্থ। রবীন্দ্রনাথের “রুদ্রচন্দ্র” নাটকটি বিষ্ণুপ্রিয়া মণিপুরী অনুদিত হয়েছে। এছাড়া সম্প্রতি প্রকাশিত হয়েছে বিশ্বের প্রায় ষাটটি ভাষার অনুবাদ কবিতার সংকলন “অনুবাদকল্প” ১ম ও ২য় খন্ড।
সুশান্তকুমার ভট্টাচার্য
সুশান্তকুমার ভট্টাচার্য ( ৬ জুন ১৯৪০ - ১ মার্চ ২০১৯) (যিনি 'কুমার ভট্টাচার্য', 'ব্যারন ভট্টাচার্য', বা 'লর্ড ভট্টাচার্য্য' নামেও পরিচিত), সিবিই, এফআরএস, এফআরইএনজি, এফআইমেকই ছিলেন একজন ব্রিটিশ-ভারতীয় প্রকৌশলী, শিক্ষাবিদ এবং সরকারী উপদেষ্টা। ১৯৮০ খ্রিস্টাব্দে, তিনি 'ওয়ারউইক বিশ্ববিদ্যালয়ের ম্যানুফ্যাকচারিং সিস্টেম'-এর অধ্যাপক হন এবং 'ওয়ারউইকম্যানুফ্যাকচারিং গ্রুপ' প্রতিষ্ঠা করেন । ২০০৪ খ্রিস্টাব্দে তাকে লাইফ পিয়ার করা হয় এবং হাউস অফ লর্ডসের সদস্য হন ।
প্রাথমিক জীবন এবং শিক্ষা
সুশান্তকুমার ভট্টাচার্যের জন্ম ১৯৪০ খ্রিস্টাব্দের ৬ জুন পিতার প্রথম কর্মস্থল ব্রিটিশ ভারতের মহীশূর রাজ্যের অধুনা কর্নাটক রাজ্যের বেঙ্গালুরু শহরে, এক বাঙালি ব্রাহ্মণ পরিবারে। তার পিতা ভারতীয় জাতীয় বিজ্ঞান একাডেমীর ফেলো অধ্যাপক সুধীর কুমার ভট্টাচার্য (১৯০৯ -১৯৮৭) সেসময় ছিলেন ব্যাঙ্গালোরের  ভারতীয় বিজ্ঞান সংস্থার রসায়নের অধ্যাপক। মাতা হেমনালিনী ছিলেন প্রিয়নাথ চক্রবর্তীর কন্যা। তাদের দুই পুত্রের জ্যেষ্ঠ ছিলেন সুশান্তকুমার। কনিষ্ঠ পুত্র ছিলেন অশোককুমার ভট্টাচার্য। তাদের আদি নিবাস ছিল বেঙ্গল প্রেসিডেন্সির অধুনা  বাংলাদেশের ঢাকা জেলার মূলপাড়ায়। পিতামহ বসন্তকুমার ভট্টাচার্য ছিলেন সেখানকার সম্ভ্রান্ত জমিদার। বেঙ্গালুরুতে বারো বৎসর অধ্যাপনার পর ১৯৫২ খ্রিস্টাব্দে তার পিতা রসায়ন বিভাগের প্রধান হিসাবে খড়গপুরের আইআইটিতে স্থানান্তরিত হলে পরিবারের সঙ্গে তিনি খড়গপুরে চলে আসেন।
সুশান্তকুমার ভর্তি হন স্থানীয় হিজলি হাই স্কুলে। বিদ্যালয়ের পাঠ শেষে আইআইটি, খড়গপুরে মেকানিক্যাল ইঞ্জিনিয়ারিং-এ ভর্তি হন এবং ১৯৬০ খ্রিস্টাব্দে কৃতিত্বের সঙ্গে ব্যাচেলর অফ টেকনোলজি (বিটেক) পাশ করেন। ১৯৬১ খ্রিস্টাব্দে তিনি ইংল্যান্ড চলে যান এবং লুকাস ইন্ডাস্ট্রিজে স্নাতক শিক্ষানবিশ হিসাবে ছয় বছর কাজ করেন। কাজের পাশাপাশি তিনি বার্মিংহাম বিশ্ববিদ্যালয়ে প্রকৌশল উৎপাদন এবং ব্যবস্থাপনা নিয়ে পড়াশোনা করে এম.এসসি ডিগ্রি লাভ করেন এবং ১৯৭০ খ্রিস্টাব্দে প্রকৌশল উৎপাদনের উপর গবেষণা করে পিএইচডি ডিগ্রি লাভ করেন। বার্মিংহাম বিশ্ববিদ্যালয়ে গবেষণা করার সময়েই, তিনি সেখানে প্রভাষক হিসাবে নিযুক্ত হন এবং সেখানে শিল্প উৎপাদনে শিক্ষা কার্যক্রম তৈরির প্রক্রিয়া শুরু করেন।
কর্মজীবন এবং গবেষণা
১৯৮০ খ্রিস্টাব্দে, তিনি ওয়ারউইক বিশ্ববিদ্যালয়ে যোগ দেন এবং সেখানকার তৎকালীন উপাচার্য জ্যাক বাটারওয়ার্থের সহযোগিতায় সুশান্তকুমার 'ডব্লিউএমজি' (ওয়ারউইক ম্যানুফ্যাকচারিং গ্রুপ) প্রতিষ্ঠা করেন, যা কিনা বর্তমানে বিশ্ববিদ্যালয়ের একাডেমিক বিভাগের অন্যতম এবং এটি শিল্পের সহযোগী গবেষণা এবং শিক্ষা কার্যক্রমের জন্য পরিচিত। প্রসঙ্গত, ২০০৮ খ্রিস্টাব্দেই তার মধ্যস্থতায় যুক্তরাজ্যের বহুজাতিক মোটরগাড়ি শিল্প প্রতিষ্ঠান জাগুয়ার ল্যান্ড রোভার এবং ভারতীয় বহুজাতিক সংস্থা টাটা মোটরস-এর মধ্যে অংশীদারিত্ব গড়ে ওঠে।  এবং ওয়ারউইক বিশ্ববিদ্যালয়ের ন্যাশনাল অটোমোটিভ ইনোভেশন সেন্টারে বিনিয়োগ সহজ হয়।
শিক্ষাক্ষেত্রে অধ্যাপক ভট্টাচার্যের নতুন নতুন বিষয় প্রবর্তন ও শিল্প ক্ষেত্রের নতুন উদ্ভাবনে আকৃষ্ট হয়ে যুক্তরাজ্যের একাধিক প্রধানমন্ত্রী ডব্লিউএমজি-এর প্রতিষ্ঠান পরিদর্শন করেন। ১৯৯০ খ্রিস্টাব্দে প্রধানমন্ত্রীর মার্গারেট থ্যাচার ডব্লিউএমজি- এর 'অ্যাডভান্সড টেকনোলজি সেন্টারের' উদ্বোধনী বক্তৃতায় সুশান্তকুমার ভট্টাচার্যকে "এক সত্যিকারের পথিকৃৎ" হিসাবে উল্লেখ করেন। এক দশক পর, যুক্তরাজ্যের লেবার পার্টির প্রধানমন্ত্রী টনি ব্লেয়ার বর্ণনা করেন- "শিল্প প্রাসঙ্গিকতার সাথে শিক্ষার শ্রেষ্ঠত্বের সমন্বয়ের এক প্রকৃষ্ট উদাহরণ হলো ডব্লিউএমজি " ২০০৭ খ্রিস্টাব্দের এক সভায়, টনি ব্লেয়ারের উত্তরসূরি, গর্ডন ব্রাউন, সুশান্তকুমারের প্রশংসা করে বলেন, "আমাদের বিশ্ববিদ্যালয় হতে অর্জিত জ্ঞান কীভাবে বাস্তব জগতে কী অবদান রাখতে পারে তার প্রধান উদাহরণ হলো ডব্লিউএমজি "।
২০১৬ খ্রিস্টাব্দে, ব্রিটিশ প্রধানমন্ত্রী থেরেসা মে চ্যান্সেলর ফিলিপ হ্যামন্ডের সঙ্গে ব্রিটিশ সরকারের শিল্পোন্নয়ন পরিকল্পনার অংশ হিসাবে ডব্লিউএমজি পরিদর্শন করেন। ১৯৯৭ খ্রিস্টাব্দের নববর্ষে সুশান্তকুমার ভট্টাচার্য কমান্ডার অফ দ্য অর্ডার অফ দ্য ব্রিটিশ এম্পায়ার (সিবিই) নিযুক্ত হন এবং ২০০৪ খ্রিস্টাব্দে নাইট উপাধি লাভ করেন। ২০০৪ খ্রিস্টাব্দের ৩ জুন 'ওয়েস্ট মিডল্যান্ডস কাউন্টির মোসেলি' কর্তৃক 'লাইফ পিয়ার' উপাধিতে 'ব্যারন ভট্টাচার্য' নামে আখ্যায়িত হন তিনি হাউস অফ লর্ডসের লেবার সদস্য হন। ২০১৪ খ্রিস্টাব্দে তিনি রয়্যাল সোসাইটির (এফআরএস) ফেলো নির্বাচিত হন । তিনি রয়্যাল একাডেমি অফ ইঞ্জিনিয়ারিং এর ফেলোও সহ ইনস্টিটিউশন অফ ইঞ্জিনিয়ারিং অ্যান্ড টেকনোলজি, ইনস্টিটিউশন অফ মেকানিক্যাল ইঞ্জিনিয়ার্স , ইন্ডিয়ান ন্যাশনাল একাডেমি অফ ইঞ্জিনিয়ারিং এবং চার্টার্ড ইনস্টিটিউট অফ লজিস্টিকস এবং ট্রান্সপোর্ট ইত্যাদির সঙ্গে যুক্ত ছিলেন।
এ ছাড়াও তিনি 'ইউকে কাউন্সিল ফর সায়েন্স অ্যান্ড টেকনোলজি'র সাবেক সদস্য এবং 'অ্যাডভান্টেজ ওয়েস্ট মিডল্যান্ডস', 'ওয়েস্ট মিডল্যান্ডস রিজিওনাল ডেভেলপমেন্ট এজেন্সি' (আরডিএ) এরও একসময়ের বোর্ড সদস্য ছিলেন। তিনি দক্ষিণ আফ্রিকা সরকারের বৈজ্ঞানিক উপদেষ্টা হিসেবেও কাজ করেছেন। তিনি লন্ডনের 'ইনস্টিটিউট ফর পাবলিক পলিসি রিসার্চ'-এর নীতি উপদেষ্টা পরিষদে ছিলেন এবং ১৯৯০ থেকে ১৯৯৩ খ্রিস্টাব্দ পর্যন্ত জাতীয় উপভোক্তা কাউন্সিলের দায়িত্ব পালন করেন। অধ্যাপক লর্ড সুশান্তকুমার ভট্টাচার্য 'ওয়ারউইক ম্যানুফ্যাকচারিং গ্রুপ' (ডব্লিউএমজি) এর প্রতিষ্ঠাতা এবং আমৃত্যু প্রতিষ্ঠানটির সভাপতি ছিলেন। একজন শিক্ষা ও শিল্প ক্ষেত্রের একজন দূরদর্শী ব্যক্তি হিসাবে সহযোগিতামূলক গবেষণায় ও উদ্ভাবনী শক্তিতে দুইয়েরই অগ্রগতি নিশ্চিত করতে নিররন্তর প্রয়াসী ছিলেন এবং বিশ্বব্যাপী খ্যাতি অর্জন করেন। তার প্রবর্তিত ইন্টিগ্রেটেড গ্র্যাজুয়েট ডেভেলপমেন্ট স্কিম (যা তার স্কিমের অনুরূপ এবং বহু বিশ্ববিদ্যালয়ে CPD হিসাবে পরিচিত) বর্তমান কালে এটি সর্বোত্তম অনুশীলন হিসাবে বিবেচিত। সুশান্তকুমার ভট্টাচার্য ''হাউস অফ লর্ডস'-এ লেবার পার্টির সদস্য ছিলেন। তিনি ব্যবসা ও শিল্প, অর্থনীতি ও অর্থ, শিক্ষা, আন্তর্জাতিক বিষয়াবলি এবং বিজ্ঞান ও প্রযুক্তির মতো নীতির বিষয়গুলি দেখতেন। সমস্ত কর্মজীবনে তিনি প্রকৌশল উদ্ভাবন এবং ব্রিটিশ শিল্পের পুনরুজ্জীবনের জন্য সচেষ্ট ছিলেন। লর্ড বেকার যুক্তরাজ্যের কারিগরি শিক্ষায় তার অসামান্য অবদানের কথা উল্লেখ করে তার প্রতি বিশেষ শ্রদ্ধা ব্যক্ত করেন। ২০০২ খ্রিস্টাব্দে, অ্যান্ড্রু লরেঞ্জ লর্ড ভট্টাচার্যের কর্মজীবন এবং ডব্লিউএমজি-এর অগ্রগতি নিয়ে - কুমার ভট্টাচার্য: দ্য আনসাং গুরু শীর্ষক একটি গ্রন্থ রচনা করেন।
পুরস্কার ও সম্মাননা
লর্ড সুশান্তকুমার ভট্টাচার্য যুক্তরাজ্যের ফেলো অফ দ্য রয়েল সোসাইটি সহ বহু আন্তর্জাতিক পুরষ্কার লাভ করেছেন ও বহু বিশ্ববিদ্যালয়ের সাম্মানিক ডক্টরেটসহ নানা সম্মাননায় ভূষিত হয়েছেন।
লর্ড ভট্টাচার্য নামাঙ্কিত
২০১৮ খ্রিস্টাব্দের নভেম্বর মাসে কভেন্ট্রি সিটি কাউন্সিলের সুপারিশ অনুসারে 'ওয়ারউইক বিশ্ববিদ্যালয়'এর রাস্তার একটি অংশের নামকরণ হয় - 'লর্ড ভট্টাচার্য্য ওয়ে'। এছাড়াও 'লর্ড ভট্টাচার্য্য ওয়ে' সংলগ্ন স্থানে প্রস্তাবিত যুক্তরাজ্যের ন্যাশনাল অটোমোটিভ ইনোভেশন সেন্টার বিল্ডিং-এর নামও দ্য লর্ড ভট্টাচার্য্য বিল্ডিং নির্ধারিত হয়।
ব্যক্তিগত জীবন
অধ্যাপক ভট্টাচার্য ও তার আইরিশ স্ত্রী ব্রিজেটের তিন কন্যারা হলেন- অনিতা, টিনা এবং মালিনী। তিনি বাংলা ও ইংরেজির পাশাপাশি হিন্দি, তামিল ও তেলেগু ভাষাও জানতেন এবং বার্মিংহাম পোস্টে নিয়মিত লিখতেন ।
জীবনাবসান
অধ্যাপক লর্ড সুশান্তকুমার ভট্টাচার্য ২০১৯ খ্রিস্টাব্দের ১ মার্চ স্বল্প রোগভোগের পর প্রয়াত হন।
অপঘর্ষক
থাম্ব|একটি ঘর্ষণ ডায়াগ্রাম একটি অপঘর্ষক (ইংরেজিতে: Abrasive) এমন একটি উপাদান যা দিয়ে ঘষার মাধ্যমে একটি কর্মবস্তুকে আকার বা ফিনিশিং দিতে ব্যবহৃত হয় এবং এই ঘর্ষণের ফলে বস্তুটির কিছু অংশ জীর্ণ হয়ে যায়। অপঘর্ষক প্রায়শই খনিজ উপাদান হয়ে থাকে। যদিও একটি বস্তুকে ফিনিশিং করা বলতে এটিকে পালিশ করে মসৃণ, প্রতিফলিত উপরিতল পাওয়া বোঝায়, এছাড়াও এই প্রক্রিয়ায় সাটিন, ম্যাট বা পুঁতিকে রুক্ষ করাও আছে। সংক্ষেপে, অন্যান্য নরম উপকরণকে কাটতে, পিষতে এবং পালিশ করতে ব্যবহৃত সিরামিকগুলিকে অপঘর্ষক বলা হয়।
হীরা (হীরকচূর্ণ), ঝামা, বালি ইত্যাদি হল প্রাকৃতিক অপঘর্ষক; সিলিকন কার্বাইড, বোরাজন ইত্যাদি হল কৃত্রিম অপঘর্ষক। আজকাল অর্ধকৃত্রিম অপঘর্ষক পাওয়া যাচ্ছে। অপঘর্ষক নানা আকারে ব্যবহার করা যায়, যেমন
সাবরিনা স্যাব্রোক
লরেনা ফেবিয়ানা কলোটা, যিনি সাবরিনা স্যাব্রোক নামে পরিচিত, একজন আর্জেন্টিনীয় টেলিভিশন উপস্থাপিকা, রক গায়িকা, প্রাপ্তবয়স্ক মডেল, পর্নোগ্রাফিক অভিনেত্রী ও প্রযোজক।
জন্ম
১৯৭৬ সালের ৪ঠা মার্চ সাবরিনা স্যাব্রোক আর্জেন্টিনার রাজধানী ব্যুয়েন্স আয়ার্স এ জন্মগ্রহণ করেন। জন্মের পর তার নাম রাখা হয়েছিলো লরেনা ফেবিয়ানা কলোটা।
গরিফা উচ্চ বিদ্যালয়
গরিফা উচ্চ বিদ্যালয় নৈহাটি তথা উত্তর ২৪ পরগনা জেলার মধ্যে অবস্থিত একটি উল্লেখযোগ্য প্রাচীন উচ্চবিদ্যালয়৷ এই বিদ্যালয়টি স্থাপিত হয় ১৮৪৫ খ্রিষ্টাব্দে ভারতের স্বাধীনতা লাভের ১০২ বছর পূর্বে৷ এই বিদ্যালয়ে শিশুবিভাগে প্রথম শ্রেণী থেকে চতুর্থ শ্রেণী পর্যন্ত এবং মাধ্যমিক ও উচ্চ মাধ্যমিক বিভাগ পঞ্চম থেকে দ্বাদশ শ্রেণী পর্যন্ত অধ্যয়নের সুযোগ আছে।
বিদ্যালয় সূচনার ইতিহাস
শিক্ষা ক্ষেত্রে সরকারি পৃষ্ঠপোষকতা শুরুর পূর্বেকার যুগে গরিফা এম.ই.স্কুলের সূচনা৷ এর সূচনালগ্নের ইতিহাস অনধিগম্য কারণ বেশির ভাগ প্রাচীন নথিপত্র আজ আর খুঁজে পাওয়া যায়নি৷ তবে মনে করা হয় যে, ঐ সময় এই অঞ্চলের সেন, রায়দের মত বিদ্যোৎসাহী ও কিছু পরিমানে সংস্কার মুক্ত পরিবারেরযে সকল সন্তান কেউ ঘটনাচক্রে কলকাতায় ইংরাজী শিক্ষা গ্রহণ করেন তারাই পরবর্তীকালে গ্রামে ফিরে এসে জীবনের নানা ক্ষেত্রে ইংরেজি জানার ব্যবহারিক প্রয়োজনীয়তা ও গুরুত্ব উপলব্ধি করেন এবং স্থানীয় ছেলেদের ইংরেজি শেখানোর উদ্যোগ গ্রহণ করেন। সম্ভবত সেই উদ্যোগেরই বাস্তব ফসল গরিফা এম.ই.স্কুল যা বর্তমানে গরিফা উচ্চ বিদ্যালয় নামে পরিচিত৷ থাম্ব|alt = alt|বিদ্যালয় প্রাঙ্গণ
বিদ্যালয় স্থাপনের ইতিহাস
১৮৪৫ সালে গরিফা এম.ই.স্কুলটির পত্তন হয়েছিল গৌরীভা (যা বর্তমানে গরিফা) গ্রামের এক বিদ্যোৎসাহী মানুষ দ্বারকানাথ সেনের প্রচেষ্টায়৷ এ ব্যাপারে তিনিই ছিলেন প্রধান উদ্যোক্তা৷ সেন পাড়ায় তার বাড়ীর একতলার দুটি ঘর ও সংলগ্ন বারান্দায় তিনি কয়েক জন উৎসাহী গ্রামবাসীদের নিয়ে স্কুল প্রতিষ্ঠা করেন৷ যতদূর জানা গেছে তখন গ্রামের শিক্ষিত যুবকরাই ছাত্রদের শিক্ষা দেওয়ার কাজ শুরু করেছিলেন৷ প্রাথমিক স্থরে ইংরেজি পড়ানো হত৷ তার সঙ্গে বাংলা ও অন্যান্য বিষয়৷ উনিশ শতকের ছয় দশক পর্যন্ত বিদ্যালয়টি এভাবেই শিক্ষা বিস্তারের কাজ করে আসছিল যদিও তার তেমন স্থায়িত্ব লাভ হয়নি৷ উনিশ শতকের ছয় দশক পর্যন্ত বিদ্যালয়টি এভাবে নিরবে শিক্ষা বিস্তারের কাজ করে আসছিল যদিও তখনও তার তেমন স্থায়িত্ব লাভ হয়নি৷ নানা বাধা বিঘ্নের মধ্যেও দ্বারকানাথ সেনের বাসভবন থেকে প্রথমে নীলকন্ঠ পুরহিতের বাড়ী এবং পড়ে সেখান থেকে আনন্দ মজুমদারের গৃহে স্থানান্তরিত হয়ে স্কুল চলেছিল৷ শেষে ত্রৈলোক্য স্যাকরা নামে এক ব্যক্তির বাড়ীর দক্ষিণের একটি একতলা ঘরে ও তৎসংলগ্ন চালাঘরে স্কুলটি বেশ কিছু দিন চলে৷ এই ভাবে চলতে চলতে সম্ভবত ১৮৬০-৭০ সালের মাঝামাঝি সময়ে বিদ্যালয়ের নিজেস্ব ভবন নির্মত হয়৷ এ সময় সরকারী অর্থ সাহায্য পাওয়া যায়৷ গৌরীপুর চটকল (১৮৬২ সালে প্রতিষ্ঠিত)ও অন্যান্য স্থানীয় ইউরোপীয় মিল মালিকদের আর্থিক সাহায্যে গ্রামের জমিদার নন্দলাল সেনের প্রদত্ত জমির উপর Ferry Fund Road (বর্তমানে R.B.C Road) -এর পশ্চিম ধারেগরিফা এম.ই.স্কুলর নিজেস্ব একতলা পাকা বাড়ী নির্মিত হয়৷ দ্বিতীয় বিশ্বযুদ্ধের সময় সমগ্র বঙ্গের অন্যান্য বিদ্যালয়ের মতো গরিফা এম.ই স্কুল বিপর্যয়ের মধ্যে পড়ে এবং এটি সাময়িক ভাবে বন্ধ হওয়ার উপক্রম হয়, কারণ বিদ্যালয় ভবন যুদ্ধের প্রয়োজনে ARP অধিকৃত হয়েছিল৷ পরিস্থিতি সামাল দিতে সেদিন এগিয়ে এসেছিল তৎকালীন গ্রামের কল্যাণ কারিনী সমাজ সেবিকা নগেন্দ্র বালা রায়৷ তার চেষ্টায় ঐ সঙ্কটময় এম.ই স্কুলটি সেন পাড়ায়তার পিতা বঙ্কিমচন্দ্র চট্টোপাধ্যায়ের বন্ধু স্থানীয় সাবজজ  কুমার সেনের পৈতৃক গৃহে স্থানান্তরিত হয়৷ যুদ্ধের সময় এই বাড়ীতেই বিদ্যালয় স্থানান্তরিত হয় এবং যুদ্ধ শেষে মিলিটারি দখল উঠে গেলে বিদ্যালয় অাবার নিজ ভবনে স্থিত হয়৷ এ ভাবেই নদীর স্রোতধারার মতো বয়ে চলতে থাকে বিদ্যালয়ের স্থাপনের ইতিহাস৷
স্বাধীনতার পরবর্তী সময়
১৯৪৭ খ্রিষ্টাব্দে অনেক অান্দোলন ও রক্ত ক্ষয়ী যুদ্ধের পর অবষেশে ভারত একটি স্বাধীন রাষ্ট্র হিসাবে স্বীকৃতি লাভ করে এর সাথে সাথেই গরিফা উচ্চ বিদ্যালয়ও নতুন ভাবে এক পরিপূর্ণ রূপ ধারণ করেছিল৷ প্রথমে,১৯৪৮ সালে গরিফা Middle English(ME) দশ ক্লাসের Higher English(HE) স্কুল-এ উন্নীত হওয়ার অনুমোদন পায় এবং ১৯৪৮ সালে কলকাতা বিশ্ববিদ্যালয় -এর অন্তভূক্ত বিদ্যালয় রূপে পরিগণিত হয়৷ এই প্রচেষ্টা সে সময় যে সকল উৎসাহী গ্রামবাসীর দ্বারা সফল হয়েছিল তাদের মধ্যে অন্যতম হলেন কাশীপতি মজুমদার, কবি বিজয়কৃষ্ঞ ঘোষ, প্রধান শিক্ষক বলাইচাঁদ মল্লিক ও অনাদিনাথ মিত্র এদের ঐকান্তিক চেষ্টায় নানা উপায় অর্থ সংগ্রহ করে একতলা বিদ্যাভবনের উপর দ্বিতল নির্মিত হয়৷ ১৯৪৮ সালের পূর্ব পর্যন্ত বিদ্যালয়টি ছিল Middle English স্কুল, তার পরবর্তী কালে এর নাম পরিবর্তন করা হয় গরিফা উচ্চ বিদ্যালয়। সেই সময় থেকে বিদ্যালয়টি প্রাথমিক স্তর থেকেই ছাত্রদের ইংরাজী শিক্ষা ও সমসাময়িক সিলেবাস অনুযায়ী অন্যান্য পাঠ্য বিষয়ে শিক্ষিত করে উচ্চতর শিক্ষার জন্য নির্ধারিত বিদ্যালয় গুলিতে ভর্তি হওয়ার উপযুক্ত করার দায়িত্ব এই বিদ্যালয়টি কৃতিত্বের সঙ্গে পালন করে এসেছে৷ সে সময় বিদ্যালয়ের ছাত্ররা ৪ টাকা করে জলপানি পেত এবং তখন একই স্কুলে সকালে ক্লাস চলতো মেয়েদের এবং ১১ টার পর থেকে শুরু হত ছেলেদের ক্লাস৷ থাম্ব|alt = alt|বিদ্যালয়ের মাঠ
বিদ্যালয়ের প্রধান শিক্ষকদের কার্যকাল
থাম্ব|alt = alt|সঞ্জয় মন্ডল(বর্তমান ভারপ্রাপ্ত শিক্ষক)
শিক্ষা সুবিধাসমূহ
দুষ্প্রাপ্য গ্রন্থসহ একটি গ্রন্থাগার,আধুনিক যন্ত্রপাতি সমৃদ্ধ একটি বিজ্ঞানাগার,কম্পিউটার ল্যাব,জিওগ্রাফি ল্যাব,খেলার মাঠ সহ খেলার সরঞ্জাম রয়েছে বিদ্যালয়টিতে। বিদ্যালয়ে পড়াশোনার পাশাপাশি সহপাঠ্যক্রমিক কার্য্যক্রম যেমন বার্ষিক ক্রীড়া প্রতিযোগিতা,রবীন্দ্র জয়ন্তি,মাতৃভাষা দিবস,হিরোসিমা ও নাগাসাকি দিবস,শিক্ষক দিবস,বার্ষিক পুরস্কার বিতরণী অনুষ্ঠান আয়োজন করা হয়।
কার্টুন নেটওয়ার্ক (কানাডীয় টিভি চ্যানেল)
কার্টুন নেটওয়ার্ক (পূর্বে টেলিটুন) হচ্ছে একটি কোরাস এন্টারটেইনমেন্টের মালিকানাধীন কানাডীয় ইংরেজি ভাষার শিশুতোষ বিশেষত্ব চ্যানেল। চ্যানেলটি বেশিরভাগ শিশু এবং কৈশোরদের লক্ষ্য করা অ্যানিমেটেড অনুষ্ঠান প্রচারিত করে।
১৯৯৭ সালের ১৭ অক্টোবরে এই চ্যানেলটি উদ্বোধন করে টেলিটুন কানাডা ইনকর্পোরেটেড, ওয়েস্টার্ন ইন্টারন্যাশনাল কমিউনিকেশনস এবং অ্যাস্ট্রাল মিডিয়া (বিশেষত্ব নেটওয়ার্ক |ফ্যামিলি চ্যানেলের মাধ্যমে), শ কমিউনিকেশনস (বিশেষত্ব নেটওয়ার্ক ওয়াইটিভির মাধ্যমে), এবং অ্যানিমেশন স্টুডিও সিনার এবং নেলভানার একটি সাহচর্য। ২০১৪ সালের মাধ্যমে কোরাস হয়ে গেলো টেলিটুনের একমাত্র মালিক।
চ্যানেলটি আগে স্থানীয় ধারাবাহিক এবং আমদানি করা ধারাবাহিকের মিশ্রণ সম্প্রচার করতো, সাথে পরবর্তীর বেশির ভাগ হল মার্কিন চ্যানেল কার্টুন নেটওয়ার্ক থেকে। ২০১২ সালে টার্নার ব্রডকাস্টিং সিস্টেম থেকে লাইসেন্স দিয়ে কোরাস কার্টুন নেটওয়ার্কের কানাডীয় সংস্করণ উদ্বোধন করে। ২০২৩ সালের ফেব্রুয়ারিতে কোরাস ঘোষণা করে যে ২৭ মার্চে টেলিটুন কার্টুন নেটওয়ার্ক নামে পরিবর্তন হবে, এর সাথে সাবেক কার্টুন নেটওয়ার্ক চ্যানেলটি কার্টুন নেটওয়ার্কের ভ্রাতৃপ্রতিম বুমার‍্যাং নামে পুনঃউদ্বোধন হবে।
কার্টুন নেটওয়ার্ক পূর্ব এবং প্যাসিফিক অনুষ্ঠানসূচীর দুটি টাইমশিফ্ট ফিড চালায়। এটির ফরাসি প্রতিপক্ষ তেলেতুঁ এর সাথে ২০১৩ সালের নভেম্বর হিসেবে টেলিটুন কানাডার ৭৩ লক্ষ গৃহের কাছে উপলব্ধ।
টেলিটুন হিসেবে
১৯৯৭ সালে "ফান টিভি" এর নামের একটি চ্যানেলের একটি সম্পর্কিত আবেদন অগ্রাহ্য হওয়ার পর কানাডীয় রেডিও-টেলিভিশন ও টেলিযোগাযোগ কমিশন (সিআরটিসি) টেলিটুনকে লাইসেন্স করে।  সেই সালের ১৭ অক্টোবরে টেলিটুন সম্প্রচার শুরু করে,  সাথে এটির প্রথম প্রচারিত অনুষ্ঠান ছিলো কাইউ এর প্রথম পর্ব, "কাইউ মেকস কুকিজ"। তখন এটি "দ্য অ্যানিমেশন স্টেশন" সাবটাইটেল ব্যবহার করেছিলো, সাথে এটির স্লোগান ছিলো "ইট'স আনরিয়েল", এবং ই’টস টাইম টু টুইস্ট ছিল এর স্বল্পস্থায়ী স্লোগান, যা ১৯৯৯ থেকে ২০০০ সাল পর্যন্ত ব্যবহৃত। একই ভাবে দ্য কমেডি নেটওয়ার্ক ১৯৯৭ থেকে ২০১১ সাল পর্যন্ত ‘’টাইম ওয়েল ওয়েস্টেড’’ স্লোগানটি ব্যবহার করেছে। পরবর্তী স্লোগানটি চ্যানেলের পূর্ব-উদ্বোধনের সময় ব্যবহার করা হয়েছে কিন্তু এটি ১৯৯৮ সাল পর্যন্ত খুব কমই ব্যবহার করা হবে। ২০০০ সালে এটি চ্যানেলের একমাত্র স্লোগান হয়ে উঠে।
চ্যানেলটি মূলত ১৯৯০ দশকের অন্যান্য কানাডীয় বিশেষত্ব সার্ভিসসমূহ এবং প্রযোজকদের নিয়ে গঠিত একটি সাহচর্যের মালিকানাধীন ছিল: ফ্যামিলি চ্যানেল ৫৩.৩ শতাংশে পরিচালনা অংশীদার হিসেবে চলে (সুপারচ্যানেল এবং দ্য মুভি নেটওয়ার্ক), ওয়াইটিভি ২৬.৭ শতাংশে, (শ কমিউনিকেশনস), সিনার, এবং নেলভানা, প্রতিটি ১০ শতাংশে পায়।
thumb|left|150px|২০০৭ থেকে ২০২৩ পর্যন্ত টেলিটুনের তৃতীয় লোগো। সঠিক লোগোটি ২০১১ থেকে ২০২৩ পর্যন্ত ব্যবহৃত। ২০১৩ সালের ৪ মার্চে কোরাস এনটারটেইনমেন্ট ঘোষণা করে যে উনারা টেলিটুনে অ্যাস্ট্রালের সম্পদ ক্রয় করে চ্যানেলটির পুরো মালিকানা নেবে। ক্রয়টি বেল মিডিয়ার অ্যাস্ট্রালের দখলের সাথে সম্পর্কিত (যা এর আগে অক্টোবর ২০১২ সালে সিআরটিসি দ্বারা প্রত্যাখ্যান করা হয়েছিল, কিন্তু কিছু নির্দিষ্ট অ্যাস্ট্রাল মিডিয়া সম্পত্তি বিক্রির অনুমতি দেওয়ার জন্য পুনর্গঠন করা হয়েছিল যাতে ক্রয়কে নিয়ন্ত্রক বাধাগুলি দূর করতে অনুমতি দেওয়া হয়)। কোরাসের ক্রয়টি প্রতিযোগিতা ব্যুরো দ্বারা দুই সপ্তাহ পরে ১৮ মার্চ স্পষ্ট করা হয়েছিল; ২০১৩ সালের ২০ ডিসেম্বরে সিআরটিসি কোরাসের টেলিটুনের মধ্যে পুরো মালিকানা অনুমোদন করে এবং ২০১৪ সালের ১ জানুয়ারিতে মালিকানা হস্তান্তর করা হয়। চ্যানেলটি টেলিটুন কানাডা দ্বারা মালিকানাধীন হতে থাকে, যা বর্তমানে এর কোরাস কিডস বিভাগের মাধ্যমে পুরোপুরি কোরাস এন্টারটেইনমেন্ট দ্বারা মালিকানাধীন।
কার্টুন নেটওয়ার্ক হিসেবে
২০২৩ সালের ২১ ফেব্রুয়ারিতে কোরাস ঘোষণা করে যে ২৭ মার্চে টেলিটুন কার্টুন নেটওয়ার্ক নামে পরিবর্তন হবে, এর সাথে সাবেক কার্টুন নেটওয়ার্ক চ্যানেলটি কার্টুন নেটওয়ার্কের ভ্রাতৃপ্রতিম বুমার‍্যাং নামে পুনঃউদ্বোধন হবে, (যা লাইব্রেরী অনুষ্ঠানসমূহ এবং সর্বোত্তম ফ্র্যাঞ্চাইজের জন্য নিবেদিত); টেলিটুন ব্র্যান্ডিংটি সহচর স্ট্রিমিং সার্ভিস টেলিটুন+ এবং ফরাসি-ভাষিক চ্যানেল তেলেতুঁর জন্য ব্যবহার হয়ে থাকবে।
অনুষ্ঠানসমূহ
কার্টুন নেটওয়ার্কের লাইসেন্স মূলত অবশ্যক করেছে যে এর সমস্ত অনুষ্ঠানসমূহে ৯০ শতাংশ অ্যানিমেটেড থাকবে। পূর্বে টেলিটুন ভোর ৪টার থেকে দুপুর ৩টার পর্যন্ত প্রাক-প্রাথমিক শিশুদের জন্য অনুষ্ঠান প্রচার করেছে।
২০১৩ সালে যখন কোরাস এন্টারটেইনমেন্ট টেলিটুন কানাডা ইনকর্পোরেটেডের মধ্যে অ্যাস্ট্রালের সম্পদ ক্রয় করেছে, টেলিটুনের কিছু মূল এবং অর্জিত অনুষ্ঠানসমূহ ওয়াইটিভিতে প্রচার হওয়া শুরু হয়। পালাক্রমে টেলিটুন ওয়াইটিভিতে প্রচারিত অ্যানিমে অনুষ্ঠান প্রচার করা শুরু করে, যেমন ইউ-গি-ওহ!, ইউ-গি-ওহ! জেক্সাল II দিয়ে শুরু করে, এবং পোকেমন, এক্সওয়াই এবং পোকেমন: অ্যাডভান্সড এর পুনঃপ্রচার দিয়ে শুরু করে।
এর উদ্বোধন থেকেই টেলিটুন যুক্তরাষ্ট্রভিত্তিক কার্টুন নেটওয়ার্ক এবং এর রাতের বেলার আনুষ্ঠানিক ব্লক অ্যাডাল্ট সুইম থেকে অনেকগুলি অনুষ্ঠানসমূহ অর্জিত করেছে। ২০১৫ সালের ১ সেপ্টেম্বর থেকে ২০১৬ সালের শরৎকাল পর্যন্ত মার্কিন চ্যানেলের থেকে মূল অনুষ্ঠানসমূহ এর কানাডীয় প্রতিপক্ষে স্থানান্তর হয়। সেই একই সময় বন্ধ টেলিটুন রেট্রোতে প্রচারিত পুরোনো অনুষ্ঠানসমূহ টেলিটুনে প্রচার হওয়া শুরু হয়। টেলিটুন কার্টুন নেটওয়ার্কের ভ্রাতৃপ্রতিম বুমার‍্যাংয়ের থেকেও অনুষ্ঠানসমূহ প্রচার করে।
২০১৯ সালের ১ এপ্রিলে একটি পূর্ণাঙ্গ অ্যাডাল্ট সুইম চ্যানেল হিসেবে অ্যাকশনের পুনঃউদ্বোধনের পর, টেলিটুনের প্রাপ্তবয়স্কদের লক্ষ্য করা অনুষ্ঠানসমূহ অ্যাডাল্ট সুইমে স্থানান্তর হয়; সাথে টেলিটুন শুধু শিশু এবং এদের পরিবারদের লক্ষ্য করার একটি চ্যানেলে রূপান্তর হয়।
মূল ধারাবাহিকসমূহ
১৯৯৬ সালে এর সূচনায় চ্যানেলটির প্রতি বছর ৭৮ অর্ধ-ঘণ্টার মূল বিষয়বস্তু নির্মাণ করার একটি বিবৃত লক্ষ্য ছিল এবং এটি তখন থেকে অনুষ্ঠানসমূহ নিয়োগ করার জন্য সক্রিয়। ১৯৯৬ সালে কানাডীয় রেডিও-টেলিভিশন ও টেলিযোগাযোগ কমিশন দ্বারা অনুমোদিত লাইসেন্স নির্ধারিত সময়ে কানাডীয় অনুষ্ঠানসমূহের অংশ ধীরে ধীরে বৃদ্ধ করার অবশ্যক করেছে যা সম্প্রচারের প্রথম বছরে ৪০% থেকে শুরু করে প্রতি বছর প্রায় পাঁচ শতাংশ করে ২০০২ সালের মধ্যে ৬০%। ১৯৯৮ সালে নেটওয়ার্কের ব্যবস্থাপনা নতুন অনুষ্ঠানসমূহের পরিবর্তে পুনর্নবীকরণের উপর মনোযোগ দেওয়া শুরু করে—উল্লেখযোগ্য সংখ্যক নতুন ধারাবাহিক চালু করার চেয়ে আরও সতর্ক কৌশল অবলম্বন করে, যা আগের সালের এর কাছে ছিল। ২০০১ সাল নাগাদ, চ্যানেলটি সম্ভবত কানাডীয় চ্যানেল হিসেবে উল্লেখ করা হয়েছিল যা মূল প্রযোজনার ক্ষেত্রে সবচেয়ে বেশি খরচ করে, ৯৮টি ধারাবাহিকে বিনিয়োগ করেছে, যার মধ্যে ২২৫টি আধা-ঘণ্টার পর্ব রয়েছে শরৎকালে।
ব্যবহারের বছর
দ্বিভাষিক সার্ভিস হিসেবে টেলিটুন/তেলেতুঁ দুইটি আলাদা সম্প্রচারের ফিড পরিচালনা করে, সাথে ইংরেজি এবং ফরাসি চ্যানেলগুলোর জন্য একটি লাইসেন্স। এমন লাইসেন্স গ্রহণ করার মাত্র দুইটি কানাডীয় বিশেষত্ব সার্ভিসের মধ্যে এক। সিআরটিসির আগে মূল লাইসেন্সিং শুনানিতে নেটওয়ার্কটির পরিচালকরা বলেছেন যে উভয় চ্যানেলগুলো "প্রকৃতিতে অনুরূপ হবে এবং তাদের প্রতি অনুরূপ মনোভাব সঙ্গে চলবে। কিন্তু অধিকারের প্রাপ্যতার কারণে, কুইবেকে শিশুদের জন্য বিজ্ঞাপন প্রশ্নের কারণ এবং বাজারে পার্থক্যের সাথে মোকাবিলা করার কারণে, প্রদত্ত পরিষেবাগুলিতে তারতম্য থাকতে পারে।" শেষে টেলিটুন সমস্ত মূল অনুষ্ঠানসমূহ উভয় ভাষায় বিতরণ করার প্রয়োজন বাস্তবায়ন করেছে। পরে ২০০৭ সালে এই শর্তটি "যখনই সম্ভব" প্রয়োগ করার জন্য শিথিল করা হয়েছিল, এবং পরের বছরগুলিতে কিছু মূল অনুষ্ঠান দুইটি চ্যানেলের মধ্যে শুধু একটায় দেখানো হয়েছিল।
ব্র্যান্ডিং ইতিহাস
প্রথমত টেলিটুন দিবাভাগ ব্লকে এর সমস্ত অনুষ্ঠানসমূহ ভাগ করতো, প্রতিতে রয়েছিল বিভিন্ন রকমের অ্যানিমেশন স্টাইল। প্রতি ব্লক গ্রহ হিসেবে প্রতিনিধিত্ব হয়েছিল: প্রাক-প্রাথমিক শিশুদের জন্য সকালের গ্রহ (ক্লেমেশন অ্যানিমেশন; পূর্ব মান সময় ভোর ৫টার থেকে দুপুর ৩টার পর্যন্ত), শিশুদের জন্য দুপুরের গ্রহ (২ডি সেল অ্যানিমেশন; দুপুর ৩টার থেকে সন্ধ্যা ৬টার পর্যন্ত), পরিবারদের জন্য সন্ধ্যার গ্রহ (কলাজ অ্যানিমেশন; সন্ধ্যা ৬টার থেকে রাত ৯টার পর্যন্ত), এবং প্রাপ্তবয়স্কদের জন্য রাতের গ্রহ (পাপিয়ে-মাশে অ্যানিমেশন; রাত ৯টার থেকে ভোর ৫টার পর্যন্ত)। বাম্পারগুলো কাপা কফি স্টুডিওস দ্বারা তৈরি। এই ব্র্যান্ডিংটি ১৯৯৮ সালে বাতিল করা হয়।
১৯৯৮ থেকে ১৯৯৯ সাল পর্যন্ত টেলিটুন এর প্রথম ম্যাস্কট, "টেলেটিনা" এর সাথে বাম্পার প্রচার করেছিল। এই বাম্পারগুলি টরন্টোভিত্তিক স্পিন প্রোডাকশনস দ্বারা তৈরি।
গুরু স্টুডিও দ্বারা সিজিআই অ্যানিমেশন দিয়ে তৈরি আরও কিছু বাম্পার পরবর্তীকালে চ্যানেলে প্রচার হয়। নতুন লোগো সহ চ্যানেলের জন্য একটি নতুন রূপ উন্মোচন করা হয়, ২০০৫ সালে একটি অর্ধ পুনঃব্র্যান্ডের জন্য।
সম্পর্কিত সার্ভিসসমূহ
২০০০ সালের ২৪ নভেম্বরে কানাডীয় রেডিও-টেলিভিশন ও টেলিযোগাযোগ কমিশন (সিআরটিসি) টেলিটুন কানাডা ইনকর্পোরেটেড থেকে টেলিটুন অ্যাকশন, টেলিটুন অ্যাডাল্ট, টেলিটুন আর্ট, টেলিটুন মাল্টি, টেলিটুন পপ, এবং টেলিটুন রেট্রো নামের ছয়টি বিষয়শ্রেণী ২ টেলিভিশন চ্যানেল চালু করার একাধিক আবেদন অনুমোদিত করে। একটিও চ্যানেল সম্প্রচার শুরু করেনি এবং ২০০৪ সালের ২৪ নভেম্বরে এগুলোর সম্প্রচারের লাইসেন্স মেয়াদোত্তীর্ণ হয়েছে। পরে একটি আলাদা লাইসেন্সের মাধ্যমে টেলিটুন রেট্রোর কল্পনাটি পুনরুজ্জীবিত করা হয়।
তেলেতুঁ
তেলেতুঁ হচ্ছে টেলিটুনের ফরাসি ভাষার প্রতিপক্ষ যেটি ফরাসিতে টেলিটুনের বেশিরভাগ অনুষ্ঠান সম্প্রচার করে।
বুমার‍্যাং
২০১১ সালের ৪ নভেম্বরে কানাডীয় রেডিও-টেলিভিশন ও টেলিযোগাযোগ কমিশন (সিআরটিসি) টেলিটুন কানাডা ইনকর্পোরেটেড থেকে টেলিটুন কাপাউ!, একটি বিষয়শ্রেণী খ ডিজিটাল কেবল এবং স্যাটেলাইট চ্যানেল যা "আন্তর্জাতিক বাজার থেকে অনুষ্ঠানসমূহ, অহিংস অ্যাকশন, অ্যাডভেঞ্চার, সুপারহিরো, কমেডি এবং ইন্টারঅ্যাক্টিভিটির সর্বশেষ প্রবণতা সমন্বিত" নিবেদিত, চালু করার আবেদন অনুমোদিত করে। ২০১২ সালের ২ ফেব্রুয়ারিতে টেলিটুন কানাডায় স্থানীয় কার্টুন নেটওয়ার্ক ফিড উদ্বোধন করার ঘোষণা করে। টেলিটুন কাপাউ এর লাইসেন্স ব্যবহার করে ২০১২ সালের ৪ জুলাইতে চ্যানেলটি সম্প্রচার শুরু করে।
কার্টুন নেটওয়ার্ক হিসেবে টেলিটুনের পুনঃব্র্যান্ডের সাথে সাথে মূল কার্টুন নেটওয়ার্ক চ্যানেলটিকে বুমার‍্যাং হিসেবে পুনঃব্র্যান্ড করা হয়।
টেলিটুন+
টেলিটুন+ (টেলিটুন প্লাস) হল একটি সাবস্ক্রিপশন ভিডিও অন ডিমান্ড সার্ভিস যা ২০২২ সালের ১ সেপ্টেম্বরে অ্যামাজন প্রাইম ভিডিও চ্যানেলসে উদ্বোধন হয় কোরাসের সাবেক নিক+ সার্ভিসটিকে প্রতিস্থাপন করে, যা ছিল নিকেলোডিয়ন চ্যানেলের স্ট্রিমিং প্রতিপক্ষ ছিল। সার্ভিসটিতে রয়েছে কার্টুন নেটওয়ার্ক এবং ওয়ার্নার ব্রস. অ্যানিমেশন থেকে অর্জিত বিষয়বস্তু।
টেলিটুন রেট্রো
টেলিটুন রেট্রো ছিল একটি বিষয়শ্রেণী খ ডিজিটাল কেবল এবং স্যাটেলাইট চ্যানেল যা ২০০৭ সালের শরৎকালে সম্প্রচার শুরু করে, এবং পুরোনো অ্যানিমেটেড অনুষ্ঠান প্রচার করার আনুষ্ঠানিক ব্লকের পর এর নাম দেওয়া হয়। চ্যানেলে দেখানো অনুষ্ঠানসমূহে রয়েছে দ্য টম অ্যান্ড জেরি শো, দ্য বাগস বানি অ্যান্ড টুইটি শো, স্কুবি-ডু, দ্য ফ্লিনস্টোনস, দ্য রাকুনস, দ্য জেটসনস, দ্য পিঙ্ক প্যান্থার, ফ্যাট অ্যালবার্ট অ্যান্ড দ্য কসবি কিডস, ইন্সপেক্টর গ্যাজেট, এবং গামবি; এটিতে কিছু পুরোনো চলচ্চিত্রও প্রচারিত হয়েছিল।
চ্যানেলটি ২০১৫ সালের ১ সেপ্টেম্বরে বন্ধ করে দেওয়া হ​য়, সাথে ডিজনি চ্যানেল কানাডা (বেল এলিয়েন্ট, বেল স্যাটেলাইট টিভি, ইস্টলিঙ্ক, টেলাস অপ্টিক টিভি, ভিমিডিয়া, ভেদিওত্রোঁ, এমটিএস, বেল ফাইব টিভি, নর্থার্নটেল, নোভাস, এবং জাজিনে), অথবা কার্টুন নেটওয়ার্ক (শ ডাইরেক্ট/শ কেবল, রজার্স কেবল, সাস্কটেল, এবং ওয়েস্টম্যান কমিউনিকেশনসে) বিভিন্ন পূর্বোক্ত সার্ভিসসমূহে এর জায়গা দখল করে। পরের বছরের থেকে টেলিটুন অ-শিখর সম্প্রচারের ঘণ্টায় পুরোনো অনুষ্ঠানসমূহ প্রচার করেছে।
টেলিটুন অ্যাট নাইট
২০০২ সালের সেপ্টেম্বর মাসে টেলিটুন অ্যাট নাইট "দ্য ডিটোর অফ টেলিটুন" নামে উদ্বোধন হ​য়, এবং ব্লকটি এটি এবং প্রাপ্তবয়স্ক আনুষ্ঠানিক ব্লক, "টেলিটুন আনলিশড", এর একটি একত্রিতকরণ। এটির ফরাসি প্রতিপক্ষ, তেলেতুঁ লা ন্যুই, ফ্রাঙ্কোফোন চ্যানেল তেলেতুঁতে সম্প্রচার হয়। ২০০৯ সালের সেপ্টেম্বর মাসে এটির উপস্থিতির একটি ওভারহল সঙ্গে ব্লকটি এটির বর্তমান নামে পুনঃউদ্বোধন হয়।
২০১৯ সালের ১ এপ্রিলে কানাডায় অ্যাডাল্ট সুইম চ্যানেলের আসন্ন উদ্বোধনের কারণে ২০১৯ সালের মার্চ মাসে ব্লকটির বন্ধের ঘোষণা দেওয়া হ​য়।
আজমিরীগঞ্জ পৌরসভা
আজমিরীগঞ্জ পৌরসভা বাংলাদেশের হবিগঞ্জ জেলার একটি স্থানীয় সরকার ব্যবস্থা সংগঠন। এই পৌরসভাটি বাংলাদেশের একটি ‘‘গ’’ শ্রেনীভূক্ত পৌরসভা।
অবস্থান ও আয়তন
আজমিরীগঞ্জ পৌরসভাটি সিলেট বিভাগের হবিগঞ্জ জেলার আজমিরীগঞ্জ উপজেলা সদরে অবস্থিত। এই পৌর এলাকাটির আয়তন সাড়ে ৬ বর্গ কিলোমিটার।
ইতিহাস
২০০০ ইং সালের স্থানীয় সরকারের নিকটে ততকালীন সিলেট বিভাগীয় প্রভাবশালী নেতা আফাই মিয়া বিশেষ আবেদন করেন। পরবর্তীতে তারই নিকটতম কিছু মন্ত্রী সিনিয়র আওয়ামী লীগ নেতাগণদের অনুরোধে বিষয় পর্যাবেক্ষণ ও সীমানা তৈরি অনুমতি দেন। ২০০৪ সালের ২১ জানুয়ারি তারিখ আজমিরীগঞ্জ উপজেলা সদরকে পৌরসভা হিসাবে ঘোষণা করা হয়।
প্রশাসনিক উপাত্ত
৯টি ওয়ার্ডে বিভক্ত এই পৌরসভাটির ওয়ার্ড বিন্যাস নিম্নরূপঃ
নির্বাচিত জন-প্রতিনিধি
বিগত ২০১৫ সালের ৩০ ডিসেম্বর তারিখে সারা দেশে মোট ২৩৪টি পৌরসভায় নির্বাচন অনুষ্ঠিত হলেও বিগত ১৭ বছরের অধিক সময় যাবৎ মামলা জটিলতার কারণে পৌরসভা প্রতিষ্ঠার পর হতে এখানে কোন নির্বাচন আয়োজন করা যায়নি।
এডওয়ার্ড ইয়াং
এডওয়ার্ড ইয়াং (৬ নভেম্বর ১৯৪৭ - ২৯ জুন ২০০৭) ছিলেন একজন তাইওয়ানীয় চলচ্চিত্র নির্মাতা। ইয়াং তার সমসাময়িক লেখক-পরিচালক হো সিয়াও-সিয়েন ও সাই মিং-লিয়াংদের সাথে তাইওয়ানীয় নব কল্লোল ও তাইওয়ানীয় চলচ্চিত্র শিল্পের প্রধানতম চলচ্চিত্র নির্মাতাদের একজন। তার চলচ্চিত্রগুলোতে দ্বিধা, উদ্বেগ, ও সামাজিক রূপান্তরের সৌন্দর্য প্রকাশ পেয়েছে। তিনি ২০০০ সালে ই ই চলচ্চিত্র পরিচালনার জন্য শ্রেষ্ঠ পরিচালক হিসেবে কান চলচ্চিত্র উৎসব পুরস্কার অর্জন করেন।
এয়ার সুইডেন
এয়ার সুইডেন ছিল স্টকহোম, সুইডেনে অবস্থিত একটি এয়ারলাইন, যেটি স্টকহোম-আর্লান্ডা বিমানবন্দর থেকে চার্টার ফ্লাইট পরিচালনা করত এবং বিশ্বব্যাপী বিমান লিজ পরিষেবা।কোম্পানিটি নর্ডিক এয়ারওয়েজের উত্তরসূরি হিসেবে প্রতিষ্ঠিত হয়েছিল এবং ডিসেম্বর ২০০৯ এ তার এয়ার অপারেটরের সার্টিফিকেট পেয়েছে।এয়ারলাইন সেপ্টেম্বর ২০১১ সালে সমস্ত কার্যক্রম স্থগিত করে।
টিংমো
টিংমো ভাপে রাঁধা এক ধরনের তিব্বতি রুটি। এটিকে ভাপানো বান হিসেবেও বর্ণনা করা হয়ে থাকে যার সাথে চীনা মান্টৌ-এর মিল পাওয়া যায়। এর মধ্যে কোনও পুর থাকে না।
অগুরিও আবেতো
অগুরিও মারানন আবেতো (১৯০০-১৯৭৭) হিলিগেনন সাহিত্যের স্বর্ণযুগে হিলিগেননের একজন প্রবন্ধকার ছিলেন। ১৯৪০-এর দশকে তিনি একজন পৌরসভার সভাপতি (মেয়রের আধুনিক সমতুল্য) ছিলেন।
তিনি ভিসায়ানীয় গানের সুরকার, দালাউইদাও।
রাজশাহী বিভাগের মঠের তালিকা
রাজশাহী বিভাগের মঠের তালিকা
রাজশাহী বিভাগে যেসকল প্রাচীন মঠ দেখতে পাওয়া যায় তাদের একটি তালিকা এখানে দেয়া হলো।
অজীব (জৈন দর্শন)
অজীব (সংস্কৃত: आजीव) হল এমন কিছু যার কোন আত্মা বা প্রাণ নেই, "জীব" (আত্মা) এর বিপরীত মেরু। যেহেতু অজীবের কোনো জীবন নেই, এটি কর্ম সঞ্চয় করে না এবং মরতে পারে না। অজীবের উদাহরণের মধ্যে রয়েছে চেয়ার, কম্পিউটার, কাগজ, প্লাস্টিক ইত্যাদি।
বিভাগ
জৈনধর্মে, পাঁচটি শ্রেণীতে অজীবকে রাখা যেতে পারে। এর মধ্যে, চারটি বিভাগ, ধর্ম (গতির মাধ্যম),  অধর্ম  (বিশ্রামের মাধ্যম), আকাশ (মহাকাশ) এবং  পুদ্গল (পদার্থ) অস্তি-কায়া দ্রব্য (মহাকাশে বিস্তৃত উপাদানগুলির অধিকারী পদার্থ) হিসাবে বর্ণনা করা হয়েছে। যখন পঞ্চম শ্রেনীর কালা হল অনাস্তি-কায়া দ্রব্য (যার মহাকাশে অস্তিত্ব কোন নেই )।
ভিক্টোরিনা এ. আবেলানোসা
'''ভিক্টোরিনা এ. আবেলানোসা''' (১৯০৩-১৯৬৮) ছিলেন একজন বিখ্যাত সেবুয়ানো নাট্যকার।
নেপাল-ভুটান সম্পর্ক
ভুটান-নেপাল সম্পর্ক  বলতে ভুটান ও নেপালের মধ্যকার দ্বিপাক্ষিক সম্পর্ককে বোঝায়। এই দ্বিপাক্ষিক সম্পর্ক আনুষ্ঠানিকভাবে ১৯৮৩ সালে প্রতিষ্ঠিত হয়েছিল। হিমালয় পর্বতের উভয় দেশ স্থলবেষ্টিত দেশ, শুধুমাত্র ভারতীয় রাজ্য সিকিম দ্বারা পৃথক। উভয় দেশে ভারত এবং গণপ্রজাতন্ত্রী চীন দ্বারা ঘেরা। তবে ভুটানের শরণার্থী সংকটের কারণে বর্তমান রাষ্ট্রীয় সম্পর্ক বজায় থাকে।
স্থিতি
ভুটান ও নেপাল উভয় হিমালয়ের দেশ এবং ২০০৮ সাল পর্যন্ত, নেপালে রাজতন্ত্রও ছিল। উভয় দেশ সাউথ এশিয়ান এসোসিয়েশন ফর রিজিওনাল কোঅপারেশন (সার্ক) -এর সদস্য। নেপাল-ভুটান বন্ধুত্ব ও সাংস্কৃতিক সমিতিটি কাঠমুন্ডুতে ১৯৬৯ সালে ভাল সম্পর্ক স্থাপনের জন্য প্রতিষ্ঠিত হয়। ১৯৮৩ সালে উভয় দেশ আনুষ্ঠানিকভাবে কূটনৈতিক সম্পর্ক স্থাপন করে। ভুটানের রাজা জিগমে সিংয়ে ওয়াংচুক ১৯৮৭ সালে ৩ য় সার্ক সম্মেলনে যোগ দিতে নেপাল সফর করেন। নেপালের শেষ রাজা বীরেন্দ্র ১৯৮৮ সালে সার্ক সম্মেলনে যোগ দিতে ভুটানে গিয়েছিলেন। সম্প্রতি ভুটানের প্রধানমন্ত্রী ২০০২ সালে নেপাল সফর করেছিলেন। ভুটানের প্রধানমন্ত্রী শেরিং টোবগ নেপাল যান ২০১২ সালে সার্ক শীর্ষ সম্মেলনে অংশগ্রহণের জন্য।
শরণার্থী সংক্ত
উভয় দেশের একটি প্রধান সমস্যা নেপালে ভুটানের উদ্বাস্তুদের উপস্থিতি, পূর্ব নেপালে সাতটি ইউএনএইচসিআর ক্যাম্পে বসবাস করছে। তাদের সংখ্যা আনুমানিক ৮৫,০০০ থেকে ১,০৭,০০০ হজন। যদিও বেশিরভাগ শরণার্থী ভুটানের জাতীয়তা দাবি করে, ভুটান দাবি করে যে তারা "স্বেচ্ছাসেবী অভিবাসী" যারা তাদের নাগরিকত্ব অধিকার ক্ষুণ্ণ করে, তাদের শরণার্থী অবস্থা অস্বীকার করে। বেশিরভাগ শরণার্থীই লওশম্পা-নেপালিভাষী হিন্দু নেপালী বংশোদ্ভূত যারা ভুটানে বসতি স্থাপন করেছেন।    ২০০৮ সালের সংসদীয় নির্বাচনের আগে ভুটানের একটি বোমা হামলার জন্য ভুটানের নিরাপত্তা বাহিনীকে দায়ী করে যাঁরা মাওবাদী সংখ্যাগরিষ্ঠ সহ বিভিন্ন বিদ্রোহী গোষ্ঠী উদ্বাস্তু ক্যাম্প থেকে বেরিয়ে আসেন।  কয়েক বছর ধরে আলোচনা ও প্রচেষ্টার পর ফলাফল পাওয়া যায়নি, বেশ কয়েকটি দেশ, বিশেষ করে মার্কিন যুক্তরাষ্ট্র ৬০,০০০ শরণার্থী ধারণ করতে সম্মত হয়েছে।
বাণিজ্য
শরণার্থী সংকটের ফলে দুই দেশের মধ্যে বাণিজ্য বৃদ্ধির প্রভাব পড়েছে। ২০০৮-০৯ সালে নেপালে ভুটানের রপ্তানির পরিমাণ ছিল  ৩০০ মিলিয়ন রুপি, ভুটানে নেপালের রপ্তানির পরিমাণ ছিল প্রায় ২০০ মিলিয়ন। ২০০৪ সালে, নেপাল ও ভুটান পারো ও কাঠমান্ডুর মধ্যে উড়োজাহাজের সংখ্যা বৃদ্ধিতে একটি চুক্তি স্বাক্ষর করে। উভয় দেশের ব্যবসায়ের চেম্বারের প্রতিনিধিগণ ভিজিট বিনিময় করেছেন এবং উভয় দেশ সম্প্রতি একটি বাণিজ্য চুক্তির জন্য কাজ করার জন্য যুগ্ম সচিব পর্যায়ের আলোচনা অনুষ্ঠিত করেছে।
শেকসপিয়রীয় কমেডি
ফার্স্ট ফোলিও-তে উইলিয়াম শেকসপিয়রের নাটকগুলিকে তিনটি বর্গে বিন্যস্ত করা হয়েছে: কমেডি, ইতিহাসাশ্রয়ী ও ট্র্যাজেডি; আধুনিক গবেষকেরা চতুর্থ একটি বর্গকে চিহ্নিত করেন: "রোম্যান্স নাটক"। শেষোক্ত বর্গটির মাধ্যমে শেকসপিয়রের শেষ জীবনের রচিত নাটকগুলির এক নির্দিষ্ট কমেডি শৈলীকে বোঝায়।
মোহাম্মদ আল-ব্রিক
আন্তর্জাতিক ক্যারিয়ার
২০১৫ সালের ৪ঠা নভেম্বর তারিখে, ২০১৮ ফিফা বিশ্বকাপ বাছাইপর্বের জন্য তিনি দলে ডাক পান।
অনশ্বর (উপন্যাস)
অনশ্বর বিভূতিভূষণ বন্দ্যোপাধ্যায় (১৮৯৪ - ১৯৫০) রচিত অন্তিম ও অসমাপ্ত উপন্যাস। বিভূতিভূষণ রচিত প্রথম ছয়টি অধ্যায়ের পর, বাকীর সপ্তম অধ্যায়টি সাহিত্যিক গজেন্দ্রকুমার মিত্র লিখলেও, অষ্টম অধ্যায় থেকে শেষ পর্যন্ত লেখেন বিভূতিপুত্র তারাদাস বন্দ্যোপাধ্যায়। পরবর্তীকালে 'বিভূতি উপন্যাস সমগ্র ( ২য় খন্ড)' এ রচনাটি অন্তর্ভুক্ত হয়।
নামকরণ
পিতা-পুত্রের এক নিবিড়, স্বতঃস্ফূর্ত ও অকৃত্রিম ভালবাসার বন্ধনকে কেন্দ্র করে গড়ে উঠেছে এই উপন্যাসের কাহিনী। মানুষ নশ্বর, কিন্তু তার হৃদয়ের স্নেহপ্রীতি অবিনশ্বর, তা জন্ম-মৃত্যুর সীমানা পেরিয়ে জীবনের এপার থেকে মৃত্যুর ওপার পর্যন্ত বিস্তৃত। একেই সম্ভবত 'অনশ্বর' আখ্যা দিয়েছেন বিভূতিভূষণ।
বিষয়বস্তু
প্রথম ছয় অধ্যায়ের মধ্যে আমরা দেখতে পাই, দেশভাগ পরবর্তী প্রেক্ষাপটে গ্রাম থেকে পুত্র শ্যামলাল-রূপ চারাটিকে নির্মূল করে নিয়ে এক অজানা রাজ্যে পাড়ি দিলেন পিতা রামলাল - তাকে স্থিতি করে মহীরূহে পরিণত করবেন এই আশায়। এই সূচনা-পর্বটুকু লিখে যেতে পেরেছিলেন লেখক।
সময়োচিত উপলব্ধি
গ্রামের গন্ডি ছাড়িয়ে বৃহত্তর ক্ষেত্রে যাবার আহ্বান শুধু নয়, এর মধ্যে সময়োচিত একটি চিন্তা ও অনুভূতি অবিচল চিত্তে প্রকাশ করেছিলেন মানবপ্রেমিক ও সমাজসচেতন লেখক এই রচনায় - '"পশ্চিমবঙ্গে আর কিছু হবে না, উদ্বাস্তু বহু এসেচে, যেখানে সেখানে গাছতলায় মাঠে শ্মশানে পড়ে মরচে। কেউ তাদের দিকে তাকায় না। কদিন ওদের এমন কষ্ট ভোগ করতে হবে কে জানে? যা নেবার ওরাই নিক বাংলাদেশ থেকে। না নিলে ওরা খাবে কি? শ্যামকে নিয়ে সে বাংলাদেশ ছেড়ে চলে এসেচে, এতটুকু পশ্চিমবঙ্গে আর কুলোবে না সব বাঙালীর। বাইরে বেরিয়ে পড়তে হবে বাংলার লোকের। এতদিন পৈতৃক জমির বোনা ধানের ভাত খেয়ে চলেছে, কিন্তু তাতে আর চলবে না। যে অন্নকষ্টের তাড়নায় জগতের বড়ো বড় জাতি বাইরে গিয়ে ছোটো বড়ো উপনিবেশ স্থাপন করেচে, দূর দুর্গম মরুভূমিতে সোনার খনির সন্ধানে বেড়িয়েছে, রকি পর্বতের শৃঙ্গে উঠেছে পাখির ডিম খুঁজতে, ডুবোজাহাজে রত্ন সন্ধান করেচে, শক্ত হাতে বর্বরদের সঙ্গে যুদ্ধ করে জঙ্গল কেটে আশ্রয় নির্মাণ করেচে, বাঙালীকে তাদের মতো হতে হবে।"
দিনাজপুর জেলার ইউনিয়ন পরিষদসমূহ
দিনাজপুর জেলার ইউনিয়ন পরিষদসমূহ হচ্ছে বাংলাদেশের রংপুর বিভাগের দিনাজপুর জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক অঞ্চল। এই জেলাটিতে ১৩টি উপজেলা, ১৩টি থানা এবং ০৯টি পৌরসভা, ১০৩টি ইউনিয়ন, ১,৯২৬ টি মৌজা এবং ২,১৩১টি গ্রাম নিয়ে গঠিত হয়েছে। নিম্নে বিস্তারিত তালিকা উল্লেখ করা হল:
সত্যনারায়ণ পাঁচালী
সত্যনারায়ণ পাঁচালী বা (সত্যনারায়ণের বা সত্যপীরের পাঁচালী) অবিভক্ত বাংলায় সপ্তদশ শতকের শেষ থেকে রচনা শুরু হয়। 'সত্যপীর' হিন্দু ও মুসলমান উভয় ধর্মের মানুষের ধর্মবিশ্বাস থেকে উদ্ভূত। এই পাঁচালীতে প্রধানত দুটি উপাখ্যান থাকে। একটিতে এক দরিদ্র ব্রাহ্মণের দুঃখে দয়ার্দ্র হয়ে ফকিরের বেশে ঈশ্বর তথা নারায়ণ দেখা দেন এবং সিন্নি বা সির্ণি দিয়ে পূজার নির্দেশ দেন। সেই নির্দেশ পালনের ফলে দরিদ্র ব্রাহ্মণ ধনী হয়ে যান। অন্য উপাখ্যানে আছে, এক সওদাগর সত্যনারায়ণের আশীর্বাদে কন্যা লাভ করেন, কিন্তু সত্যনারায়ণের পূজা না করার কারণে নানাভাবে বিপদগ্রস্ত হন এবং শেষ পর্যন্ত সত্যনারায়ণের পূজা করায় সমস্ত বিপদ হতে মুক্তি পান এবং সেই সঙ্গে বিপুল ঐশ্বর্য তথা ধন-সম্পত্তি লাভ করেন।
প্রাচীন পাঁচালীকারদের মধ্যে উল্লেখযোগ্য ছিলেন - ভৈরব ঘটক, ঘনরাম চক্রবর্তী, রামেশ্বর চক্রবর্তী, ফকিররাম দাস প্রমুখেরা। মধ্যযুগের সর্বশেষ কবি, আধুনিক বাংলা সাহিত্যের অগ্রদূত ভারতচন্দ্র রায় (১৭১২-১৭৬৯) এর প্রথম কাব্য ছিল সত্যনারায়ণের সম্মানে রচিত পাঁচালী। তিনি ১৭৩৭ খ্রিস্টাব্দে মাত্র পনেরো বৎসর বয়সে রামচন্দ্র মুন্সী পরিবার আয়োজিত সত্যনারায়ণের উৎসব উপলক্ষে তিনি পাঁচালিটি রচনা করেন। এছাড়াও আবদুল করিম সাহিত্যবিশারদ সম্পাদিত সত্যনারায়ণের পুঁথি বঙ্গীয় সাহিত্য পরিষদ কর্তৃক প্রকাশিত হয়।
জর্জ চিশোলম (মল্লক্রীড়াবিদ)
জর্জ আলপিন চিশোলম (২ ডিসেম্বর, ১৮৮৭ – ২০ জানুয়ারী, ১৯২০) ছিলেন একজন মার্কিন ট্র্যাক এবং ফিল্ড মল্লক্রীড়াবিদ, যিনি ১৯১২ গ্রীষ্মকালীন অলিম্পিকে প্রতিদ্বন্দ্বিতা করেছিলেন। তিনি ম্যাসাচুসেটসের অ্যাটলবোরোতে জন্মগ্রহণ করেন। ১৯১২ সালে তিনি ১১০ মিটার হার্ডলস প্রতিযোগিতার সেমিফাইনালে বাদ পড়েন।
ডর্সালিস পেডিস ধমনী
মানব শারীরস্থানে, ডর্সালিস পেডিস ধমনি (পায়ের পৃষ্ঠীয় ধমনি), হলো একটি রক্তনালী যেটি নিম্নবাহুতে পায়ের পৃষ্ঠীয় তলে অক্সিজেনসমৃদ্ধ রক্ত বহন করে। এটি মিডিয়াল ম্যালিওলাস থেকে ১/৩ দূরত্বে অবস্থিত। এটি গোড়ালি জয়েন্টের পূর্ববর্তী দিক থেকে উত্থিত হয় এবং পূর্ববর্তী টিবিয়াল ধমনির একটি ধারাবাহিকতা হিসেবে কাজ করে। এটি প্রথম ইন্টারমেটারসাল স্পেসের প্রক্সিমাল অংশে সমাপ্ত হয়। যেখানে এটি দুটি শাখায় বিভক্ত হয়; প্রথমটি হলো পৃষ্ঠীয় মেটাটারসেল ধমনি এবং দ্বিতীয়টি হলো গভীর প্লান্টার ধমনি। ডর্সালিস পেডিস ধমনি গভীর প্ল্যান্টার ধমনির মাধ্যমে পায়ের প্ল্যান্টারের রক্ত সরবরাহের সাথে সংযোগ স্থাপন করে।
ডর্সালিস পেডিস ধমনি বরাবর রয়েছে গভীর শিরা এবং ডর্সালিস পেডিস শিরা।
ডর্সালিস পেডিস ধমনির নাড়ির স্পন্দন
ডর্সালিস পেডিস ধমনি স্পন্দনের একটি নির্ভরযোগ্য ল্যান্ডমার্ক হিসেবে কাজ করে। রোগীর পেরিফেরিয়াল ভাস্কুলার রোগ আছে কিনা তা মূল্যায়ন করার সময় চিকিৎসকরা প্রায়শই এটি পরীক্ষা করে দেখেন। এটি ২/৩% তরুণ সুস্থ ব্যক্তিদের মধ্যে একতরফাভাবে বা দ্বিপক্ষীয়ভাবে অনুপস্থিত।
বড়লক্ষ্মী শরৎকুমার
বড়লক্ষ্মী শরৎকুমার (জন্ম: ৫ মার্চ ১৯৮৫) হচ্ছেন একজন ভারতীয় চলচ্চিত্র অভিনেত্রী, যিনি সাধারণত তামিল, মালয়ালম ও কন্নড় চলচ্চিত্রে অভিনয় করে থাকেন। ২০১২ সালের তামিল চলচ্চিত্র পোড়া পোড়ি-এর মাধ্যমে তার চলচ্চিত্রে অভিষেক ঘটে।
পূর্ব জীবন
আর. শরৎকুমার এবং ছায়ার প্রথম সন্তান হচ্ছেন বড়লক্ষ্মী। চেন্নাই এর হিন্দুস্তান আর্টস এ্যান্ড সায়েন্স কলেজ থেকে অণুজীববিজ্ঞান এ ডিগ্রী আছে বড়লক্ষ্মীর। তিনি অভিনেতা অনুপম খের পরিচালিত অভিনয় বিদ্যালয়ে (মুম্বাইতে) অভিনয়-বিষয়ক প্রশিক্ষণ নিয়েছিলেন।
বিপ্লবী সমাজতন্ত্রী (মিশর)
বিপ্লবী সমাজবাদীরা (الاشتراكيون الثوريون; ) (আরএস) মিশরের একটি ট্রটস্কিবাদী সংগঠন, যার উৎপত্তি ' নিচে থেকে সমাজতন্ত্র ' ঐতিহ্যে। নেতৃস্থানীয় আরএস সদস্যদের মধ্যে আছেন সমাজবিজ্ঞানী সামেহ নাগুইব। সংগঠনটি সমাজতান্ত্রিক নামে একটি সংবাদপত্র প্রকাশিত করে।
ইতিহাস
ট্রটস্কিবাদ দ্বারা প্রভাবিত ছাত্রদের ছোট বৃত্তের মধ্যে এই দলটি ১৯৮০-এর দশকের শেষের দিকে শুরু হয়েছিল। বর্তমান নামটি ১৯৯৫ সালের এপ্রিল মাসের মধ্যে গ্রহণ করা হয়, আরএস কয়েকজন সক্রিয় সদস্য দ্বিতীয় ফিলিস্তিনি ইন্তিফাদার কর্তৃক কয়েকশো থেকে বৃদ্ধি পেয়েছিল, যখন মিশরীয় বামেরা অনেকটা আত্মগোপনে  ছিল। প্রেসিডেন্ট হোসনি মোবারকের অধীনে স্বাধীনভাবে সংগঠিত হতে না পারা সত্ত্বেও  ফিলিস্তিনি সংহতি আন্দোলনে তাদের অংশগ্রহণের কারণে দলের সদস্যপদ এখনও বৃদ্ধি পেয়ে চলেছে। ইন্তিফাদা মিশরীয় যুবকদের উপর একটি মৌলবাদী প্রভাব ফেলতে দেখা গিয়েছিল, যা মোবারক শাসনের অধীনে দীর্ঘদিন ধরে দমন করা তৃণমূল স্তরের সক্রিয়তা পুনরায় প্রতিষ্ঠা করতে সাহায্য করেছিল।